open-index/open-wikipedia-markdown huggingface dataset:
Dystrophia myotonica

**Dystrofia myotonika** eller **dystrophia myotonica** er en kronisk, sakte fremskridende og arvelig systemisk sykdom som rammer musklene. 

Dystrofia myotonika er en av de vanligste muskelsykdommene, og rammer både barn og voksne. Sykdommen er arvelig, og overføres fra mor eller far med en viss prosent risiko for at hvert barn skal få sykdommen. Det er 10-12 nye tilfeller i Norge hvert år.

Sykdommen gir svakhet i musklene i hender, armer, bein og ansikt. Ofte skjer dette kombinert med lidelser i andre organer. Det finnes ingen spesifikk behandling som kurerer sykdommen, men flere av følgesykdommene (hjerterytmeforstyrrelser, grå stær, forstoppelse mm) kan behandles.

Genet for dystrofisk myotoni er lokalisert på kromosom 19 (19q13.3). Sykdommen diagnostiseres med en DNA-test. 

## Referanser
Liste over hoppbakker brukt i VM

**Liste over hoppbakker brukt i VM** er en oversikt over arenaer som er blitt brukt i spesielt hopp og kombinert hopp under verdensmesterskapet på ski, nordiske grener. Listen inneholder også hoppbakkene som skal brukes under VM i Lahtis i 2017.

Vinter-OL gjaldt også som VM på ski til og med OL i Lake Placid i 1980 – se Liste over olympiske hoppbakker for anleggene som ble brukt under de mesterskapene. Verdensmesterskapene i årene 1925–1935 ble opprinnelig kalt FIS-renn; de ble gitt VM-status på FIS-kongressen i 1965.

Til og med VM i Lahtis i 1958 (og OL i Squaw Valley i 1960) ble bare én bakke brukt i spesielt hopp i OL. Spesielt hopp i stor- og normalbakke har stått på programmet siden VM i Zakopane i 1962. Kombinert hopp ble kun avviklet i normalbakke til og med VM i Ramsau i 1999. Kombinertrenn i stor bakke i VM ble først arrangert i Lahtis i 2001. Spesielt hopp for kvinner (kun normalbakke) sto første gang på VM-programmet i Liberec i 2009.

## Hoppbakkene

Kolonnen **K-punkt (bakkest.)** indikerer bakkens størrelse da mesterskapet ble holdt. En periode før 1980-tallet ble hoppbakkenes størrelse oppgitt ved P-punktet, som er der kulen slutter, og ikke K-punktet, som er der overgangen til sletta begynner. En del opplysninger om størrelse mangler også. Opplysningene om hoppbakkestørrelse er i stor grad hentet fra boka *Enzyklopädie des Skispringens*.

Vanligvis regnes lengdepoengene ut fra hoppbakkens K-punkt, som gir 60 lengdepoeng. For mesterskapene 1966–1982 ble lengdepoengene utregnet etter et *tabellpunkt*, som ikke nødvendigvis samsvarte med K-punktet. For disse mesterskapene er det tabellpunktet som er angitt i denne lista. En periode før 1966 hoppet man tre omganger i stedet for to, der det lengste hoppet i hver omgang ga 60 lengdepoeng, og der hoppernes to beste omganger talte sammenlagt.

## Referanser
### Litteratur
*

### Fotnoter
Prableen Kaur

**Prableen Kaur** (født 1993) er en norsk politiker (Ap) og forfatter. Hun ble medlem av Oslo bystyre etter å ha fått  direktestemmer i kommunestyrevalget i 2011. Hun har vært elev ved Oslo katedralskole, og studerte fra 2012 til 2020 jus ved Universitetet i Oslo, og gikk forfatterstudiet ved Universitetet i Tromsø studieåret 2022/2023.

Som skribent i *[[Aftenposten]]* har hun gjort seg kjent for til dels skarpe innlegg. Hun er også kjent for å kjempe for retten til å bruke religiøse hodeplagg i domstolene. 

Den 22. juli 2011 var Prableen Kaur til stede ved AUFs sommerleir på Utøya og overlevde terrorhandlingene som denne dagen fant sted der. Etter denne hendelsen sendte Kaur ut et blogginnlegg som ble lest verden over. Dette innlegget skulle etter hvert prege mediebildet i flere dager.

Høsten 2011 fortalte hun offentlig om sin oppvekst som mobbeoffer.

I desember 2011 ble Prableen Kaur av bladet *[[Ny Tid|Ny tid]]* hedret med prisen «Årets nordmann».

I 2012 ga Kaur ut selvbiografien *Jeg er Prableen*. Boken tar blant annet for seg hennes politiske engasjement og forholdet til religion, og beskriver en oppvekst sterkt preget av mobbing, depresjoner og alvorlig sykdom i familien.

Hun var i 2013 stortingskandidat for Oslo Arbeiderparti, og stod på 8.&nbsp;plass på stortingsvalglisten. Hun ble vararepresentant på Stortinget, og møtte i stedet for Hadia Tajik en kort periode høsten 2013. 

Høsten 2014 var hun praktikant ved den norske FN-delegasjonen i New York. 

I 2018 debuterte Kaur som skjønnlitterær forfatter med romanen *Ferdig med ting*.

## Bibliografi

* 2012: *Jeg er Prableen* (selvbiografi), Cappelen Damm
* 2018: *Ferdig med ting* (roman), Cappelen Damm

## Referanser


## Eksterne lenker
* 
*
Rudow

**Rudow** [ˈʁuːdoː] er en ortsteil i Berlins bydel Neukölln.
## Geografi
Rudow er den sørligste orsteilen i Neukölln. Den grenser i nord til ortsteilene Britz og Baumschulenweg, øst til Johannisthal og Altglienicke, i sør til Schönefeld og Grossziethen i Brandenburg og i vest til Buckow og Gropiusstadt.

## Historie

Rudows historiske opphav er en av de eldste bosettinger i Mark Brandenburg. Navnet har vært skrevet på ulike måter som for eksempel Rüde, Rudau, Rüdow, Rhudow. Navnet og landsbyens plassering tyder på et slavisk opphav; i nordslavisk mellom 700- og 1300-tallet var *rüdit sa* sammenliknbart med det tsjekkiske *rode se* som betyr *å føde* (tysk: *gebären* og gammelnordisk *bera*).

Området ble innlemmet i Stor-Berlin i 1920 og kom i 1945 inn under amerikansk sektor.

Høydedraget *Dörferblick* (*utsyn over landsbyer*) er laget av bl.a. bygningsmasser fra ruinene etter den andre verdenskrigen. Fra den 86 meter høye toppen som er blant de høyeste i Berlin, er det utsikt til landsbyene Schönefeld og Waßmannsdorf i Brandenburg. Deponiet ble etablert i 1958 og i 1970 omgjort til rekreasjonsområde, bl.a. med akebane.

Rudow lå før Murens fall inneklemt mellom DDR-områder og med dårlige samferdselsforbindelser med Berlin sentrum. Stedet ble knyttet til U-Bahn (U7) etter byggingen av Gropiusstadt. Med utbyggingen av Schönefeld lufthavn ligger området vel til rette for boligutbygging.

## Samferdsel
Rudow undergrunnsstasjon er endestasjon for U-Bahn linje U7

## Referanser


## Eksterne lenker
*
Kjemisk lungebetennelse

**Kjemisk lungebetennelse** er en betennelse i selve lungevevet, forårsaket av etsende kjemikalier, f.eks. ved innånding av mageinnhold eller giftige gasser under en brann. Tilstanden regnes som uhelbredelig, men kan delvis lindres ved en kombinasjon av antibiotika og glukokortikoider. Dette fungerer imidlertid bare hvis den kjemiske betennelsestilstanden er gått over i en bakteriell infeksjon.
Orre Idrettslag

**Orre Idrettslag** (stiftet i 1929) er et idrettslag fra Pollestad i Klepp, som driver med fotball og håndball.

## Idretter
### Fotball
A-laget i fotball for menn rykket i 2012 ned fra 4. divisjon, og har siden 2013-sesongen spilt i 5. divisjon.

#### Tabellen 2011

#### Tabellen 2012

#### Tabellen 2013

#### Tabellen 2014

#### Tabellen 2015

## Eksterne lenker
*
Mastra Idrettslag

**Mastra Idrettslag** (stiftet 21. juli 1946) er et idrettslag som favner Rennesøy, Mosterøy, Fjøløy, Sokn, Bru, Austre Åmøy, Vestre Åmøy, Klosterøy og Brimse. Hovedmålsetning er gjennom sportslig aktivitet å fremme samhold og trivsel på tvers av øyene. Idrettslaget har mer enn 700 medlemmer, og høy sportslig aktivitet.

Mastra IL er et fleridrettslag som kan tilby idretter som fotball, turn, håndball, innebandy, badminton og futsal.

## Eksterne lenker
*
Per Sigurd Sodeland

**Per Sigurd Sodeland** (født 17. desember 1921 på Nærbø, død 15. oktober 2011 i Kristiansand) var en norsk lege og spesialist i samfunnsmedisin. Han var fylkeslege i Vest-Agder, distriktslege i Finnmark og stadslege i Kristiansand.

## Bakgrunn
Sodeland var sønn av Johanne Henrikke («Rikka»), født Trædal (1899-1993) og Ragnvald («Hans») Sodeland (1887-1966). Hans mor var fra Lærdal i Sogn og hans far var fra Mandal. Begge foreldrene var utdannet telegrafister. De flyttet til Kristiansand på 1920-tallet.

Per Sigurd Sodelands morfar Ludvig Trædal var distrikts- og senere fylkeslege i Sogndal. Da universitetet ble stengt under andre verdenskrig, reiste han til sin morfar i Sogn, der han meldte seg til tjeneste i hjemmefronten. Høsten 1944 satt han sammen med sin morfar og lyttet til BBC mens de skrev ned nyhetene på skrivemaskin og laget kopier til den illegale avisen «Innspurten».

Sodeland traff sin kone, Anne Lise Finstad (1921-2002) i Det kristelige studentersamfunn i Oslo. De giftet seg på Hamar i 1949 og fikk tre barn: Sigurd (født 1950), Else (født 1952) og Ragnhild (født 1954).

## Utdanning og yrkesliv
Sodeland tok den medisinske embetseksamen (cand.med.) ved Universitetet i Oslo i 1949. Han tok diplom i Public Health ved London School of Hygiene and Tropical Medicine i 1962 og var spesialist i samfunnsmedisin.

Sodeland startet sin karriere i 1949 som kandidat ved sykehuset i Nordfjordeid. Deretter arbeidet han   ved Dale psykiatriske sykehus i Rogaland 1950-1952 og som distriktslege i Aurskog i Akershus 1952-1954. Fra 1954 til 1959 var han distriktslege i Talvik i Finnmark og var ansatt i Helsedirektoratet fra 1959 til 1966. Fra 1966 til 1974 var han stadslege i Kristiansand. Han var fylkeslege i Vest-Agde fra 1974 til 1991.

## Samfunnsengasjement
Sodeland var særlig opptatt av kårene for de svakstilte i samfunnet og spesielt av forholdene for psykisk behandling og -omsorg. Hans hjertebarn var, i tillegg til den psykiske helsetjenesten, forebyggende helsearbeid, skolehelsetjenesten og omgivelseshygiene.

Politisk var Sodeland aktiv i partiet Venstre. Da Venstre gikk inn for en liberal økonomisk politikk, blant annet med støtte til frihandel, brøt han med partiet og støttet siden Senterpartiet. Sodeland var en aktiv motstander av norsk medlemskap i EU (EF).

Som pensjonist tok han opp sin arkeologiske interesse og var blant annet opptatt av en steinoppstilling på Kalkheia naturområde i Kristiansand. Han mente den måtte være en dysse, den eldste form for steingrav i Norden og skrev også en avhandling om det.

## Medlemskap og utmerkelser
Sodeland var medlem av Statens eldreråd og var æresmedlem i Røde Kors. Æresmedlemskapet fikk han for sitt arbeid med pasientvenntjenesten.

I 1991 ble Sodeland tildelt Kongens fortjenstmedalje i gull.

## Referanser


## Kilder
*https://www.austjordet.com/min-steingale-svigerfar/
A Kylie Christmas

***A Kylie Christmas*** er den femte EP-en av den australske sangeren Kylie Minogue, utgitt på Parlophone og EMI den 1. desember og den 21. desember 2010. EP-en ble utgitt på iTunes med tittelen *A Kylie Christmas* den 1. desember med to sanger, og senere med tittelen *A Christmas Gift* den 21. desember 2010 med tre sanger inkludert «Aphrodite» og «Can't Beat the Feeling» fra hennes ellevte studioalbum *[[Aphrodite (album)|Aphrodite]]*.

## Sporliste
;*A Kylie Christmas*
#«Let It Snow» – 1:57
#«Santa Baby» – 3:22

;*A Christmas Gift*
#«Aphrodite» – 3:45
#«Can't Beat the Feeling» – 4:10
#«Santa Baby» – 3:22

## Utgivelseshistorie
****A Kylie Christmas***

****A Christmas Gift***

## Eksterne lenker
* ''A Kylie Christmas'' på Allmusic
«Nereus»

**«Nereus»** var en fjernstyrt undervannsfarkost.

I 2009 ble den fjernstyrte undervannsfarkosten Nereus sendt ned i Challengerdypet i Marianergropen, og da ble bunnen nådd. Nereus er designet og utrustet til å kunne klare det høye trykket på det dypeste punktet. Ubåten nådde derfor i mai 2009 ned i en dybde av 10902 meter, nær den totale dypbde på 10911 meter. Den tilbrakte 10 timer på bunnen, og med seg opp hadde den bunnprøver som inneholdt liv. Det høye trykket i dyphavet er årsaken til at vi ikke vet mye om livet der, men med Nereu åpnes nye muligheter for utforskning av dybhavet.

Roboten forsvant 10. mai 2014 i Kermadecgropa utenfor New Zealand, under et dykk på 9900 meter. 

## Referanser
Nereus (andre betydninger)

*[[Nereus]]*, i gresk mytologi, var den eldste sønnen til Pontus og Gaia.

**Nereus** kan også peke til:
*12 meterklassen båten *«Northern Lights»*, som konkurrerte i America's Cup som «Nereus».
*4660 Nereus, en liten asteroide
*Nereus (Grid Computing), open-source Javabasert based programvareverktøy for massiv parallell databehandling
*Nereus (Mars), et lite krater op Meridiani Planum
*Nereus (meta modellspråk), et meta modellspråk brukt innen informatikk
*Nereus (atomreaktor)
*Nereus™ (undervanns tidevannsturbin), bygget av det marine gjenvinnbare energiselskapet Atlantis, installert i Newhaven, Victoria, Australia 
*Nereus (undervannsfarkost), en hybrid undervannsfarkost fra Woods Hole Oceanographic Institution (WHOI)
*Nereus (hvalross), en hvalross i Indianapolis Zoo
*Nereus Pharmaceuticals, et amerikansk selskap grunnlagt i 1988
*Nereus Rowing Club, Amsterdam, grunnlagt i 1885
*Nerus (Stargate), en fiktiv rolle i *Stargate SG-1*
*St Nereus, en romersk katolsk helgen
*Nereus, en gresk dampbåt tidligere kjent som *[[SS Pfalz]]*
*USS Nereus
Peter Sarstedt

**Peter Eardley Sarstedt** (født 10. desember 1941 i Delhi i India, død 8. januar 2017 i Sussex i England) var en britisk sanger, instrumentalist og låtskriver. Selv om musikken hans blir klassifisert som popmusikk, hadde han mer ballader med røtter i folkemusikk, enn i tradisjonell rock and roll. Han var mest kjent for å ha skrevet og fremført sangen «Where Do You Go To (My Lovely)?», som toppet UK Singles Chart i 1969. For den låten vant Peter Sarstedt den britiske musikkprisen Ivor Novello Awards. Sangen ble Peter Sarstedts største hit.

## Liv og virke
### Bakgrunn
Peter Sarstedt ble født i Britisk India som sønn av britiske kolonialembedsfolk. Foreldrene Albert James Sarstedt og Coral Byrne hadde hatt opplæring som klassiske musikere.

Peter Sarstedt gikk på Victoria Boys' School, en kostskole i Kurseong i distriktet Darjeeling i West Bengal, der hans foreldre drev en teplantasje.

I 1954, noen år etter at India ble uavhengig, vendte familien tilbake til England. Faren hadde reist på forhånd.

Peter var bror til sangerne Eden Kane (Richard Graham Sarstedt) og Robin Sarstedt (Clive Robin Sarstedt) som opptrådte og spilte inn plater som "The Sarstedt Brothers".

### Karriere
Peters største suksess var i 1969 med «Where Do You Go To (My Lovely)?», som han viet til en *Marie-Claire*. Den var inspirert av Marie-Claire som var født i en fattig familie, men som ble en del av det Europeiske jet set. Sangen var ikke bare influert av den gryende rock/pop-bevegelsen, men viser også tydelige elementer fra de franske chansons.

Hans lyriske tekster har ofte et sterkt autentisk preg i sin historiefortelling («Beirut», «Mulberry Dawn», «Hemingway», «Love Among the Ruins»).

Fra midten av 1970-årene kom også broren Robin på hitlistene.

Sangen «The Last of the Breed» fra albumet *England’s Lane* (1997) har som undertittel *Lovely 2* og griper på nytt tilbake til bakgrunnshistorien til hans gamle slager «Where Do You Go To (My Lovely)?» rundt hovedskikkelsen Marie-Claire.

I løpet av sin karriere skrev Sarstedt mer enn hundre sanger.

## Diskografi i utvalg
### Singler (utvalg)
* 1968 – «I Am a Cathedral» / «Blagged» (#53 på UK Chart)
* 1969 – «Where Do You Go To (My Lovely)?» / «Morning Mountain» (#1 på UK Chart)
* 1969 – «Frozen Orange Juice» / «Arethusa Loser» (#10 på UK Chart)

### Album
* *Peter Sarstedt*
* *As Though It Were a Movie* (1969)
* *Every Word You Say Is Written Down* (1971)
* *Another Day Passes By* (1971)
* *Worlds Apart Together* (1973) (kreditert The Sarstedt Brothers)
* *Tall Tree* (1975)
* *Ps...* (1978)
* *Update* (1982)
* *Colors: Asia Minor* (1986) (Peter og Clive Sarstedt)
* *Never Say Goodbye* (1987)
* *England's Lane* (1997)
* *On Song* (2006) 
* *The Lost Album* (2008)
* *Highlights – the Demos* (2012)
* *Restless Heart* (2013)

## Referanser


## Eksterne lenker
* 
*
Magnus Uggla

**Per Allan Magnus Claësson Uggla** (født 18. juni 1954 i Engelbrekts församling på Östermalm i Stockholm) er en svensk musiker og skuespiller.

Magnus Uggla er sønn av Claës Uggla (1916–2000) og musikkdirektøren Madeleine Thiel. Moren er kusinen til Povel Ramels enke Susanna Ramel. Han vokste opp med sine to eldre brødre Gabriel (født 1944) og Johan (1951–1998). Familien tilhører den svenske adelige slekten Uggla. I 1990 giftet han seg med Louise.

Magnus Uggla startet sitt første band som fjortenåring i 1968 sammen med sine naboer i Nacka. Navnet på bandet var JUSO, som var en forkortelse for medlemmenes etternavn. JUSO spilte hardrock inspirert av bl.a.  Black Sabbath. JUSO ble oppløst da Magnus' foreldre skilte seg, og han og faren flyttet. Resten av bandet startet opp på nytt, men under navnet Alexander Lucas, og var en stund ganske fremgangsrike i Stockholm.

Ugglas tidlige musikk var inspirert av engelsk punk og rock med innslag av synthpop og symfonisk rock. Han debuterte i 1975 med albumet *Om Bobbo Viking*. Etter å ha sett The Clash på Gröna Lund i 1977, gikk han hjem og skrev en ny plate som skulle bli hans store gjennombrudd *Va ska man ta livet av sig för när man ändå inte får höra snacket efteråt*. Plata fikk Kaj Kindvall i radioprogrammet Poporama til å kalle ham «Sveriges første punkrocker»

## Diskografi
* 1975 – *Om Bobbo Viking* 
* 1976 – *Livets teater* 
* 1977 – *Va ska man ta livet av sig för när man ändå inte får höra snacket efteråt* 
* 1978 – *Vittring* 
* 1980 – *Den ljusnande framtid är vår* 
* 1981 – *Godkänd pirat* – konsertalbum
* 1983 – *Välkommen till folkhemmet* 
* 1985 – *Retrospektivt collage* - samlealbum
* 1986 – *Collection* - semioffisielt samlealbum for det finske markedet
* 1986 – *Den döende dandyn* 
* 1987 – *Allting som ni gör kan jag göra bättre* 
* 1989 – *35-åringen* 
* 1993 – *Alla får påsar* 
* 1994 – *100% Uggla* - samlealbum
* 1997 – *Karaoke* 
* 2000 – *Där jag är e’re alltid bäst* 
* 2002 – *Klassiska mästerverk* - samlealbum
* 2004 – *Den tatuerade generationen* 
* 2006 – *Ett bedårande barn av sin tid – Magnus Uggla sjunger Karl Gerhard* 
* 2007 – *[[Pärlor åt svinen]]* 
* 2008 – *[[Magnus Uggla 1975–2008]]* - samlealbum distribuert av avisa Expressen 
* 2010 – *[[Karl Gerhard passerar i revy]]*
* 2011 – *[[Innan filmen tagit slut]]*
* 2013 – *[[Magnus den store]]* - samlealbum

## Priser (utvalg)
*2023 – Stockholms stads Bellmanpris

## Referanser


## Eksterne lenker
* 
* 
* 
*
Dialektprisen

**Dialektprisen** er en pris som siden 2001 deles ut hver høst av Norsk Målungdom for å synliggjøre dialektbruk i media.

## Prisvinnere
*2001 Tungtvann
*2003 Filmen *[[United]]* v/regissør Magnus Martens
*2004 Ravi
*2005 Are og Odin
*2006 Hopalong Knut
*2007 Ingrid Bolsø Berdal
*2008 Linda Eide
*2009 Eli Kari Gjengedal
*2010 Lars Vaular
*2011 Therese Johaug
*2012 Harald Rønneberg
*2013 Tønes
*2014 NRK og TV 2s felles VM-studio for fotball-VM 2014
*2015 Daniel Kvammen
*2016 Josefine Frida Pettersen
*2017 Silje Nordnes, Markus Neby og Ronny Brede Aase for P3morgen
*2018 Leif Einar Lothe
*2019 «Helsesista» Tale Maria Krohn Engvik
*2020 Victor Sotberg
*2021 Kjartan Lauritzen
*2022 Karsten Warholm
*2023 Ingebjørg Bratland og Odd Nordstoga
*2024 Synne Vo

## Referanser


## Eksterne lenker
*Om prisen på Norsk Målungdoms hjemmesider
Brisbane (andre betydninger)

**Brisbane** kan ha flere betydninger:

## Steder
;Australia:
* Brisbane, hovedstaden i Queensland
* Brisbane (elv), elv i Queensland
* Brisbane County i New South Wales

;USA:
* Brisbane (California), by i San Mateo County i California
* Brisbane (Nord-Dakota), en fraflyttet by i Grant County Nord-Dakota

;Verdensrommet:
* Brisbane (månekrater), et krater på månen

## Personer
*Abbott Hall Brisbane, (1804–1861), amerikansk offiser, plantasjeeier og forfatter
*Albert Brisbane (1809–1890), amerikansk forfatter og teoretiker (utopisk sosialisme)
*Arthur Brisbane (1864–1936), sønn av Albert, amerikansk avisredaktør, blant annet *[[New York Journal]]*
*Charles Brisbane (1769–1829), britisk marineoffiser, blant annet under Den amerikanske uavhengighetskrigen
*James Brisbane (1774–1826), yngre bror av Charles, britisk marineoffiser, blant annet under Revolusjonskrigene og Napoleonskrigene
*Thomas Brisbane (1773–1860), fetter av Charles og James, skotsk soldat og guvernør i New South Wales
Carlyle Glean

**Carlyle Arnold Glean** (født 11. februar 1932 i Gouyave i Saint John Parish i Grenada, død 21. desember 2021 i Grenada) var en grenadisk politiker. Han var generalguvernør i Grenada fra 2008 til 2013.

Glean er utdannet lærer ved Pupil Teacher Training Centre og Grenada Teachers' College. Etter å ha arbeidet noen år som lærer, studerte han ved University of Calgary i Canada, der han avla bachelor- og mastergrad i pedagogikk. I 1974 ble han rektor ved Grenada Teachers' College. Han har også vært tilknyttet University of the West Indies på Barbados. I 1982 avla han mastergrad ved University of East Anglia i Storbritannia. Etter å ha vendt tilbake til Grenada i 1986, engasjerte Glean seg i politikken. Han ble senator for partiet National Democratic Congress. Fra 1990 til 1995 var han utdanningsminister.

Glean ble innsatt som generalguvernør 27. november 2008. Statsminister Keith Mitchell kunngjorde i april 2013 at Cécile La Grenade er utpekt til å etterfølge Glean som landets generalguvernør. Hun overtok embetet 7. mai 2013.

Han ble i 2009 utnevnt til storkorsridder av Sankt Mikaels og Sankt Georgs orden. Glean ble dermed opphøyd i ridderstanden og fikk rett til å føre tiltaleformen *[[sir]]* foran sitt navn.

## Se også
* Liste over Grenadas generalguvernører

## Referanser
Frank Kabui

**Frank Ofagioro Kabui** (født 20. april 1946) er en salomonsk dommer, som fra 7. juli 2009 var Salomonøyenes generalguvernør.

Kabui er utdannet jurist i Papua Ny-Guinea. Han var riksadvokat fra 1980 til 1994. I 1998 ble han høyesterettsdommer, et embete han hadde til han ble pensjonert i 2006. Kabui ble i 2009 valgt til generalguvernør etter en avstemning i parlamentet.

I 2009 ble Kabui forfremmet fra kommandør til storkorsridder av Sankt Mikaels og Sankt Georgs orden. Han ble dermed opphøyet i ridderstanden og fikk rett til å føre tiltaleformen *[[sir]]* foran sitt navn. Kabui er også offiser av Den britiske imperieordenen.

## Referanser
Nikola Špirić

**Nikola Špirić** (født 4. september 1956 i Drvar) er en bosnisk-serbisk politiker for Alliansen av uavhengige sosialdemokrater. Han var statsminister i Bosnia-Hercegovina fra 11. januar 2007  til 12. januar 2012.

Špirić har sin utdannelse fra Universitetet i Sarajevo, der han avla doktorgrad i økonomi. Han arbeidet som forsker ved Universitetet i Sarajevo og ble i 1992 ansatt ved Universitetet i Banja Luka.

I 1990 gikk Špirić  inn i politikken og ble første gang valgt til parlamentsmedlem. I 2000 ble han viseminister for menneskerettigheter og flyktninger. I januar 2007 ble Špirić statsminister i spissen for en koalisjonsregjering av sju partier. I november 2007 gikk han av som statsminister i protest mot parlamentariske reformer som Den høye representant for Bosnia-Hercegovina, Miroslav Lajčák, tvang gjennom og som Špirić fryktet ville svekke innflytelsen til bosnisk-serberne. Krisen ble løst og Špirić fikk i slutten av desember 2007 fornyet tillit av parlamentet.

I 2012 ble han etterfulgt som statsminister av Vjekoslav Bevanda.  

## Referanser
Nord-Korea under Sommer-OL 2012

**Nord-Korea** deltok i Sommer-OL 2012 i London, Storbritannia, som ble arrangert i perioden 27. juli – 12. august 2012. Nord-Korea har deltatt i samtlige sommer-OL siden 1972 i München unntatt 1984 i Los Angeles og 1988 i Seoul. Femtien utøvere, femten menn og trettiseks kvinner deltok i elleve sporter, friidrett, fotball, bueskyting, bordtennis, synkronsvømming, skyting, bryting, stuping, vektløfting, judo og boksing. Det var niende gangen Nord-Korea deltok i et sommer-OL, de kom på tjuendeplass med fire gull- og to bronsemedaljer. Friidrettsutøveren Pak Song-chol var landets flaggbærer under åpningsseremonien.   

## Medaljer

## Medaljevinnerne

## Referanser
Weidendammer Brücke

**Weidendammer Brücke** er en 73 meter lang bro hvor Friedrichstrasse krysser elven Spree i ortsteilen Mitte, og er den tredje eldste broen i det gamle sentrum av Berlin i Tyskland. 

Fredrik Vilhelm av Brandenburg fikk bygget en trebro på stedet i 1685, som ble erstattet av en støpejernsbro i 1824. Da denne raskt ble for liten ble den erstattet av dagens bro, som ble bygget i 1895/1896.

Under slaget om Berlin mot slutten av andre verdenskrig, var broen en av de få broene over Spree som ikke var ødelagt. Broen ble holdt av russiske styrker, og natten 1. mai 1945 ble broen forsøkt stormet med en panservogn fra 11. SS Pansergrenaderdivisjon «Nordland» i spissen, for å la hundrevis av tyske soldater og sivile slippe unna. Forsøket mislyktes og panservognen ble ødelagt. Det var flere forsøk på å ta broen, og under ett av disse klarte Martin Bormann og Artur Axmann å komme over, etter å ha rømt fra førerbunkeren etter Adolf Hitlers selvmord.


Fil:1881 F-Albert-Schwartz - Weidendammer Bruecke (Ausschnitt).jpg|Broen i 1881
Fil:1897 weidendammer bruecke.jpg|Broen i 1897
Fil:Bundesarchiv B 145 Bild-F088837-0025, Berlin, Weidendammer Brücke.jpg|Detaljer på broen
Taxi (andre betydninger)

**Taxi** kan være:

*Det engelske ordet for drosje.

## Film

* Taxi Driver, en amerikansk film fra 1976
* Taxi (2015), en iransk film fra 2015.

## TV

*Taxi (1969), en norsk krimserie som gikk på NRK i 1969
*Taxi (amerikansk TV-serie), en amerikansk situasjonskomedie som gikk på ABC/NBC fra 1978 til 1983
*Taxi, Taxi, en norsk komiserie som gikk på NRK1 i 2003
*Taxi (2011), en norsk thrillerserie som gikk på NRK1 i 2011

## Musikk
*Taxi (Hauge-album), et musikkalbum av Rune Hauge fra 1999
*Taxi (Ferry-album), et musikkalbum av Brian Ferry fra 1993

## Annet
*Taxibåt
*Taxibane
Pink Sparkle (EP)

***Pink Sparkle*** er en salgsfremmende EP av australske sangeren Kylie Minogue. Den ble utgitt gratis ved lanseringen av Minogues parfyme av samme navn i flere butikker i London i juli 2010. Den har en sang fra Minogues ellevte studioalbum *[[Aphrodite (album)|Aphrodite]]*, B-siden av singelen «All the Lovers» og tre sanger innspilt i New York og utgitt før på Minogues konsertalbum **.

## Sporliste
#«Can't Beat the Feeling» – 4:10
#«Go Hard or Go Home» – 3:43
#«Boombox» / «Can't Get You Out of My Head» (Live in New York) – 5:03
#«Speakerphone» (Live in New York) – 4:46
#«I Believe in You» (Live in New York) – 3:03
UEFA-cupen 2001/02

**UEFA-cupen 2001/2002** ble vunnet av den nederlandske klubben Feyenoord med 3-2 i finalekampen over den tyske klubben Borussia Dortmund. Dette var UEFA-cupens 31. sesong. Turneringens toppscorertittel ble tildelt Pierre van Hooijdonk fra vinnerlaget Feyenoord med sine åtte mål totalt.

## Kvalifiseringsrunde

|}
* NK Osijek og Birkirkara FC videre på bortemålsregelen.

## Første runde

|}
* NK Varteks, Helsingborgs IF og Maccabi Tel Aviv FC videre på bortemålsregelen.
* AEK Athen videre etter ekstraomganger i kamp to.
1 Kun én kamp ble spilt, på en nøytral bane i Polen, grunnet sikkerhetsproblemer i Russland.
2 PSG vant kampen 3-0 grunnet strømbrudd i București, noe som gjorde at kampen ble stanset og resultatet ved bruddet ble ståendes.

## Andre runde

|}

## Tredje runde

|}
* Valencia CF og Rangers FC videre etter straffesparkkonkurranse i kamp to.
*  videre på bortemålsregelen.

## Fjerde runde

|}
* Borussia Dortmund videre på bortemålsregelen.
* AC Milan videre etter straffesparkkonkurranse i kamp to.

## Kvartfinaler

|}
* Feyenoord videre etter straffesparkkonkurranse i kamp to.

## Semifinaler

|}

## Finale

## Eksterne lenker
* 
*  UEFA's artikkel om UEFA-cupen 2001/2002
Europaligaen i fotball for menn 2010/11

**Europaligaen i fotball for menn 2010/11** var andre gangen den tidligere UEFA-cupen, ble spilt under navnet Europaligaen. Finalen ble spilt i Aviva Stadium i Dublin.
FC Porto vant turneringen for andre gang, etter å ha slått Sporting Braga 1-0 i finalen.

## Kvalifisering
### Første kvalifiseringsrunde

|}

### Andre kvalifiseringsrunde

|}

### Tredje kvalifiseringsrunde

|}

### Playoffrunde

|}

## Gruppespillet
De 48 klubbene ble trukket i tolv grupper den 27. august 2010. Hver gruppe besto av fire lag der de to beste i gruppa gikk videre til 16. delsfinalen.

### Gruppe A

### Gruppe B

### Gruppe C

### Gruppe D

### Gruppe E

### Gruppe F

### Gruppe G

### Gruppe H

### Gruppe I

### Gruppe J

### Gruppe K

### Gruppe L

## Sluttspill
### 16. delsfinaler
I 16. delsfinalene kom tredjeplassene fra Champions League inn.

*Rangers videre på bortemålsregelen
**Porto videre på bortemålsregelen
***Paris Saint Germain videre på bortemålsregelen

### Åttendedelsfinaler

### Kvartfinaler

* Braga videre på bortemålsregel

### Semifinaler

* Braga videre på bortemål

### Finale

## Eksterne lenker
* 
*  UEFA's artikkel om turneringen
Byavisa Larvik & Stavern

***Byavisa Larvik & Stavern*** er en gratisavis som gis ut i Larvik i Vestfold. Den kom ut første gang 1. desember 2010 med Stine Indahl som ansvarlig redaktør. Avisa trykkes i ca. 40.000 eksemplarer og kommer ut ca. annenhver onsdag. Den fulldistribueres i Larvik, Stavern og Lardal. 

## Redaktører
* Stine Indahl (2010&ndash;2011)
* Myriam Halden Bjerkli (2011&ndash;) 

## Eksterne lenker
* Byavisa Larvik & Stavern
Christian Försch

**Christian Försch** (født 1968 i Bad Kissingen) er en tysk journalist, oversetter og forfatter.

I 1987 begynte Försch å studere germanistikk, filosofi og musikkvitenskap ved det bayerske Julius-Maximilian-universitetet i Würzburg. Han studerte senere også ved Universitetet i Wien og Freie Universität Berlin. I Wien ble han særlig interessert i østerriksk litteratur og Wiensk «off-kultur». I Berlin studerte han også italianistikk. I 1995 leverte han en avhandling om den tyske forfatteren Georg Büchners absurdisme.

Siden 1995 har Försch levet med sin kone og to barn i den nord-italienske byen Ferrara. I 1995 ble han spaltist for *[[die tageszeitung]]*. Ved siden av spaltistvirksomheten har han skrevet korte fortellinger. Siden 1998 har Försch jobbet som fri forfatter og skriver prosa, filmmanus, essays, hørespill og radiodokumentarer. I hørespillene har han snakket mye om sitt «andre hjemland» Italia. For radiodokumentaren *Motion Picture Employee No. 42874* produsert for SFB-ORB fikk han sammen med sine medarbeidere prisen *New York Festival Radio Award* i bronse innenfor kategorien «Information/Profiles/Community Portraits».

Försch har oversatt kriminalromaner av Claudio Paglieri, bøker Nino Filastò og Tommaso Pincio såvel som Paolo Sorrentinos roman *Ragazzi, was habe ich verpasst?* fra italiensk til tysk.

Ved flere av dirigenten Claudio Abbados produksjoner har Försch jobbet som tolk. I 2001 gav han ut en biografi under tittelen *Claudio Abbado, die Magie des Zusammenklangs*, som efter en rettssak angående dens feil og unøyaktigheter ble fjernet fra markedet.

Försch har også skrevet to egne kriminalromaner som har blitt utgitt av Aufbau Taschenbuch Verlag – *Unter der Stadt* (2001) og *Acqua mortale* (2011). Han skal efter eget utsagn ha begynt på en fortsettelse av *Acqua mortale*.

## Bibliografi
* *Claudio Abbado die Magie des Zusammenklangs*, Henschel, 2001, ISBN 3-89487-399-X
* *Unter der Stadt*, Aufbau, Berlin 2001, ISBN 3-351-02910-1
* *Acqua mortale*, Aufbau, Berlin 2011, ISBN 3-7466-2736-2

## Referanser


## Eksterne lenker
* 
* 
* Forfatterside på Aufbau-Verlag
* Christian Försch om sin bok ''Acqua mortale'' på YouTube
Taxi (2011)

***Taxi*** er en norsk thrillerserie som ble sendt på NRK1 i 2011. Serien handlet om advokaten Javar (Adil Khan) som får opplysninger om taxisvindel i Oslo og korrupsjon på høyt nivå i Skatteetaten. Dokumentasjon om disse forhold finnes på en minnepinne som Javar får overlevert av svogeren Ahmad. Javar tipser journalistkjæresten Anne, som også begynner å grave i saken. Det oppdager at det er mektige krefter de utfordrer. Regi var ved Ulrik Imtiaz Rolfsen.

Serien ble kåret til beste TV-drama under Gullruten 2012 og fikk forøvrig også fagprisen for beste foto under samme utdeling.

Premieren ble sett av 513 000, noe som gav en markedsandel på 30 prosent.

## Referanser


## Eksterne lenker
*
Nasjonal olympisk komité

**Nasjonale olympiske komiteer** (eller **NOK**) er de nasjonale bestanddeler av den verdensomspennende olympiske bevegelsen. De nasjonale olympiske komiteene er underlagt kontroll av Den internasjonale olympiske komité og de er ansvarlig for å organisere sine folks deltakelse i De olympiske leker. Komiteene kan nominere byer eller regioner innenfor sine respektive områder som kandidater til arrangørsteder for fremtidige olympiske leker. NOK fremmer også utviklingen av idrettsutøvere og opplæring av trenere og tjenestemenn på nasjonalt nivå innenfor sine geografiske områder.

Per 2024 var det 206 nasjonale olympiske komiteer som representerer både suverene stater og andre geografiske områder. I tillegg til selvstendige stater som er FN-medlemmer, har noen andre territorier nasjonale komiteer:
* Taiwan deltar som *[[Kinesisk Taipei]]* 
* Den palestinske selvstyremyndigheten, deltar som *[[Palestina]]* 
* Fire territorier i USA: Amerikansk Samoa, Guam, Puerto Rico og De amerikanske Jomfruøyer (deltar som *Jomfruøyene*)
* Tre britiske oversjøiske territorier: Bermuda, De britiske Jomfruøyer og Caymanøyene
* Ett territorium fra Kongeriket Nederlandene i Karibia: Aruba. De nederlandske Antiller mistet sin status i juli 2011 som et resultat av oppløsningen av De nederlandske Antiller i 2010.
* Hongkong, en spesiell administrativ region i Folkerepublikken Kina
* Cookøyene, en assosiert stat til New Zealand

De nasjonale olympiske komiteene er alle medlemmer av *Foreningen for nasjonale olympiske komiteer*, som også er delt mellom fem kontinentale foreninger:

## Liste over NOK etter år for anerkjennelse
Nedenfor er en kronologisk liste over de nasjonale olympiske komiteene anerkjent av Den internasjonale olympiske komité siden grunnleggelsen i 1894. Mange av disse komiteene ble grunnlagt mange år før sin offisielle anerkjennelse, mens andre ble umiddelbart akseptert etter å ha blitt grunnlagt. Tidligere stater som ikke eksisterer i dag (f.eks. Sovjetunionen, Tsjekkoslovakia, Jugoslavia) er ikke oppført, bare de aktuelle statene avledet fra dem.

## Ikke anerkjente nasjonale olympiske komiteer
Macaos idrettsforbund og olympiske komité: Grunnlagt i 1987 og har siden grunnleggelsen forsøkt å bli innrullert i IOK, men er fremdeles ikke anerkjent og derfor har ingen utøvere deltatt i OL under navnet «Macao, Kina». De har imidlertid deltatt i de Paralympiske leker.

Færøyene har en anerkjent nasjonal paralympisk komité.

Andre eksisterende land og regioner med ikke anerkjente olympiske komiteer: Catalonia, Gibraltar, Fransk Polynesia, Niue, Somaliland, Ny-Caledonia, Kurdistan, Nord-Kypros, Abkhasia, Færøyene, amerikanske urfolk, Nord-Marianene, Anguilla, Montserrat og Turks- og Caicosøyene.

## Referanser
* 
* Nettsted for foreningen for nasjonale olympiske komiteer


## Eksterne lenker
*
Joachim Frederik Vind

**Joachim Frederik Vind** (også Wind, født 11. mars 1634 i København, død 3. juni 1687 i Trondhjems kongsgård) var stiftsamtmann i Trondhjem. 

Han var sønn av admiral Jørgen Vind og Ingeborg Holgersdatter Ulfstand. I sitt 20. år reiste han utenlands for å studere, blant annet til Orléans. Etter hjemkomsten ble han sekretær i Kancelliet, hoffjunker og tranchermester (forskjærer) i 7 år ved Frederik IIIs hoff. Han dro som frivillig i krigen mot Carl Gustav. I 1672 ble han kancelliråd og kom i mars 1673 til Trondhjem som viseamtmann hos sin svigerfar Ove Bielke. Denne døde samme år, og Joachim ble stiftsamtmann samme sted. I denne stillingen fikk han en del å gjøre med arbeiderurolighetene på Røros. Etter å ha vært svak i lengre tid, døde han på Trondhjems kongsgård den 3. juni 1687, og ble bisatt i Nidarosdomen.  

Joachim Vind var gift tre ganger:
* Anne Cathrine Frederiksdatter Budde, rentemester Peder Vibes enke (datter av Frederik Budde til Tøllist på Øsel)
* Else Jørgensdatter Urup, med hvem han fikk barna Anne Cathrine og Jørgen
* Maren Ovesdatter Bielke, med hvem han fikk barna Regitze Margrete og Else Marie 

Han nevnes som eier av Gjerdrup på Sjælland som han fikk med sin første kone, og av Vosborg i Jylland, som han tredje kone førte med seg inn i ekteskapet.   

## Referanser
Schmokk

***Schmokk*** er en norsk romantisk komiserie som ble sendt på NRK1 i 2011. Sserien handlet om Janne og Pontus. De er i begynnelsen av 30-åra og innleder en intens romanse. Men når hverdagen sliter, kommer disse følelsene i bakleksa.

Serien ble ingen seersuksess og hadde et gjennomsnittlig seertall på 312 000.

## Referanser


## Eksterne lenker
*
Kreis Warendorf

**Kreis Warendorf** er en krets i Regierungsbezirk Münster Tyskland. Kretsen ble opprettet i 1816 og var en del av provinsen Westfalen frem 1946. Siden 1947 har den vært en del av den tyske delstaten Nordrhein-Westfalen. Fra 1803 til 1975 hadde den benevnelsen **Landkreis Warendorf**. Kretshovedstaden er Warendorf.

## Referanser


## Eksterne lenker
*
Fiskebu

**Fiskebu** er små en eller toetasjes hytter som kan være bygd sammen med et rom for oppbevaring av båt og utstyr til fiske og får da funksjon av naust med beboelsesrom. Ofte brukt i innlandet i Norge med tilnærmet samme betydning som fjæremannshus eller rorbuer ved kysten. Ofte var det også ei røykebu, dvs ei bu for røyking av fangsten.

Til forskjell fra fjæremannshus som kunne være bygd i grindverk er eksisterende fiskebuer som oftest tømret.

Fiske betydde mer for folk i innlandsnorge enn man i første omgang tenker seg. Ferskvannsfisk er i mange tilfelle utsatt for flere hundre år siden.  

I fjellet ble fiskebuer av og til plassert i klynger eller små landsbyer. Slike finnes fortsatt flere steder, blant annet slik som Fristaden ved Høvren i Sør-Aurdal og Fiskevollen ved Sølensjøen i Rendalen.   

Ved innsjøen Tesse hadde de fleste bøndene med fiskerett også naust med båt. 

I boka *Verneverdige hus i Valdres* nevnes fiskebuer som gjerne var kombinert med naust eller plass til båten. SEFRAK-registreringen i Valdres nevner 64 slike hus. 

## Referanser


## Se også
* Fjæremannshus
* Rorbu
Kong Wen av Zhou

**Kong Wén av Zhōu** (hanzi: 周文王; hanyu pinyin: *Zhōu Wén Wáng*; ca. 1152-ca.1056 f.Kr.), familienavn (姓) **Jī**(姬), klannavn (氏) **Zhōu**, personlig navn **Chāng** (昌), kjent som **Zhōu Chāng** (周昌) eller **Xībó Chāng** (西伯昌), var hersker av Zhōu fra ca. 1099 til ca. 1056 f.Kr, og har som grunnleggeren av Zhou-dynastiet blitt regnet som den første episke helten i kinesisk historie.

Zhōu-staten befant seg i Wei Hedalen i dagens Shǎnxī. Kong Zhou av Shang, som fryktet Wéns stadig økende makt, fikk han satt i fengsel i Youli (羑里; i dag Tangyin, Anyang, Henan). Mange av hans embedsmenn respekterte riktignok Wén for hans ærerike styre, og derfor gav de kong Zhou mange gaver, som gull, hester og kvinner, og anbefalte Zhou å frigi Wén. Zhou sa seg enig, og Wén ble satt fri.

Han planla å styrte det herskende Shang-dynastiet, men døde før han kunne fullføre dette. 

Wén giftet seg med Tàisì (太姒), og sammen fikk de minst ti sønner (av Wéns atten sønner), hvorav to var kong Wu av Zhou og Zhou Gongdan. Hans andre sønn Wu fullførte farens ønsker ved å beseire Shang-hæren i deres hovedstad i slaget ved Muye i 1046. Siden ble han den første kongen av det nye Zhōu-dynastiet med hovedstad i Zhōuyuán (i dag Qishan, Shǎnxī. Senere ble hovedstaden flyttet til Hàojīng, nær dagens Xi'an. 

Wén er også kjent for sine bidrag til *[[Yijing]]*. 

## Litteratur
* *Wenwang*, i: Helmut Freydank et al. (utg.): *Lexikon Alter Orient*, VMA-Verlag, Wiesbaden 1997, ISBN 3-928127-40-3, s. 467.
Novemberfilm

**Novemberfilm** er et norsk produksjonsselskap for film, TV-serier og dokumentarfilmer. Selskapet ble etablert i 2004 av Kjetil Johnsen og Tomm W. Christiansen og har kontorer i Oslo og Arendal.

I 2013 kjøpte MTG 51 prosent av aksjene i selskapet, og overtok resten i 2016. Selskapet ble senere en del av Nordic Entertainment Group (NENT), og inngår i dag i det internasjonale produksjonsselskapet Fremantle.

Novemberfilm har produsert dokumentarer og dokumentarserier for norske og internasjonale TV-kanaler. Blant produksjonene er serier som *Oslo fengsel*, *Toll*, *Reddet*, *Norge bak fasaden*, *Mysteriet Marianne*, *Oslo Brenner* og *Dyrepasserne* på TV 2, samt *Krimvakta*, *Kripos* og *Søsken* på NRK. Selskapet står også bak dokumentarer som *Taliban – Behind the Masks* og *Lommemannen*. Dokumentaren *Taliban – Behind the Masks* ble vist internasjonalt, blant annet på CNN.

I 2019 produserte selskapet første sesong av dokumentarserien *Norge: Bak Fasaden* for TV 2.

I 2021 ble det kunngjort at Fremantle kjøpte flere norske produksjonsselskaper fra Nordic Entertainment Group, deriblant Novemberfilm. Fra 2022 er Novemberfilm fusjonert med Strix og Rakett.

## Utmerkelser
Dokumentaren *Taliban – Behind the Masks* mottok i 2011 prisen for beste TV-dokumentar under National Headliner Awards. Samme år mottok selskapet pris for beste film under oljevernkonferansen International Oil Spill Conference i USA for en dokumentar produsert for Kystverket om Full City-grunnstøtingen ved Langesund i 2009.

## Produksjoner (utvalg)
;TV-serier
* *[[Dyrepasserne]]* – TV 2
* *[[Slanger i paradis]]* – NRK
* *[[Krimvakta]]* – NRK
* *[[Kripos (TV-serie)|Kripos]]* – NRK
* *Norge bak fasaden* – TV 2
* *Toll* – TV 2
* *Politi* – TV 2
* *Reddet* – TV 2
* *Oslo fengsel* – TV 2
* *Leo og de farlige* – NRK
* *Hotelleventyret* – Discovery
* *Mysteriet Marianne* – TV 2
* *Norge i krise* – TV 2
* *Søsken* – TV 2
* *Ut av stillheten* – TV 2
* *Forsvaret* – Discovery
* *I kongens klær* – Discovery
* *Hundepatruljen* – Viaplay
* *Insider* – Discovery
* *Oslo Brenner* – TV 2
* *Kompani Spitsbergen* – TV 2

;Dokumentarer
* *[[Brylkrem og pinup]]* – NRK
* *[[Fyret]]* – NRK
* *[[Taliban - behind the masks]]* – NRK
* *[[Kidnappet av Taliban]]* – NRK
* *[[Brevet til Jens]]* – TV 2
* *[[Pattaya for mine føtter]]* – TV 2
* *[[Det pedofile nettet]]* – NRK
* *[[Jakten på Nokas-pengene]]* – NRK
* *[[Lommemannen (film)|Lommemannen]]* – NRK

## Referanser


## Eksterne lenker
* 
* Proff.no – Novemberfilm
Nicolai Dajon

**Nicolai Dajon** (født 21. januar 1748 i København, død 12. desember 1823 samme sted) var en dansk billedhugger.

## Biografi
Dajon ble utdannet ved Kunstakademiet i årene 1759–1766, var elev av J.F.J. Saly og assistent for Johannes Wiedewelt som hørte til familiens nærmeste omgangskrets. 

I 1775 fikk Dajon reisestipendium og var i Italia til 1781. Etter hjemkomsten ble han medlem av Akademiet, utnevnt til professor i 1803. Han ble valgt til direktør for Kunstakademiet i 1815, men valget ble underkjent av kongen. Han ble utnevnt til direktør i 1818 og fungerte til 1821.

## Arbeider i utvalg
Hans mest kjente arbeider er statuene *Tapperhed* og *Borgerdyd* på Frihetsstøtten, Tordenskiolds gravmæle i Holmens kirkes gravkapell, Olavsstøtta på Stiklestad og en byste av Andreas Peter Bernstorff. Han utførte adskillige gravmonumenter, blant annet Andreas Weidenhaupts på Assistens Kirkegård, Søren Gyldendals og Ole J. Samsøes samme sted. 

## Referanser


## Eksterne lenker
* 
*
Albert Gøye

**Albert Gøye** (eller Albrecht Mogensen Gjøe, født 1505 Radsted, Maribo, død 24. juni 1558 i Skanderborg) var en dansk lensmann.

Han var sønn av Mogens Eskildsen Gøye og hans 1. kone Mette Albrechtsdatter Bydelsbak. Birgitte Gøye var søster til Albert Gøye. Han fungerte i 1531 som hoffsinde og deltok siden i slaget ved Svendstrup hvor han ble såret og tatt til fange. I 1532 ble han trolovet med den den gang 10 år gamle Anne Ottesdatter Rosenkrantz, som var en av arvingene til betydelige jordegods i Norge. Faren forsøkte å skaffe ham Bergenhus len etter Eske Bille, men både dette og andre forsøk på å få tak i den norske arven mislykkedes. 

1535-40 var han lensmann i Stege og i 1540 en kort tid på Dragsholm, og han fikk også part i farens mange hovedgårder som Krænkerup, Torbenfeld, Clausholm, Avnsbjærg og Græse. I 1552 ble han lensmann på Skanderborg hvor han døde 24. juni 1558.  

Etter Alberts død, innledet konen Anne stridigheter med sin svigerinne Elline Gøye om Clausholm. Anne overlevet sin mann med 31 år, og sammen etterlot de 4 barn. 

Albert Gøye har utgitt et lite skrift om den kristne lære, *Loci communes* fra 1549, forsynt med fortale og gjennomsett av Peder Palladius.   

## Referanser
Türk Telekom Arena

**Türk Telekom Stadion** er hjemmebanen til den tyrkiske fotballklubben Galatasaray SK, og ligger i byen Istanbul, nordvest i Tyrkia. Stadionet har en kapasitet på  seter. 

## Referanser




## Eksterne lenker
*
Liste over færøyske lagtingsmedlemmer 2011–2015

**Liste over færøyske lagtingsmedlemmer 2011–2015**. Siden 2011 har Lagtinget på Færøyene hatt 33 valgte medlemmer. Alle er valgt ved personstemmer på partilister i én valgkrets.

## Faste medlemmer
Her regnes med alle valgte medlemmer samt faste varamedlemmer for medlemmer av Færøyenes regjering.

## Eksterne lenker
* Lagtingsmedlemmer 
* Valgresultat 2011
Lost in the Flood

**«Lost in the Flood»** er en sang av Bruce Springsteen som ble utgitt på hans debutalbum *[[Greetings from Asbury Park, N.J.]]* i 1973.

## Musikk og tematikk
«Lost in the Flood», tapt i oversvømmelsen, er en sparsom, pianodrevet sang, tilsynelatende om en Vietnamveteran. Den er den første av mange episke Springsteensanger som påkaller sterke følelser, vanligvis i form av fortvilelse, sorg og små glimt av håp. Behandlingen av krigsveteraner i USA har alltid vært en sår sak for Springsteen. Sangteksten forteller en løs historie, fremmer en rekke bilder som forteller tre forskjellige fortellinger i hvert av de tre versene.

Det første verset er om «ragamuffin gunner», sluskete pistolmann, og har et gjentakende religiøst tema med katolske referanser, inkludert referanser til «hit-and-run», bønnfalling om «sanctuary», helligdom (som å søke asyl i en kirke), og skjule seg under en «holy stone», hellig stein, mens «breakin' beams and crosses with a spastic's reeling perfection», brutte stråler og kors med spastiske rullende perfeksjon, og «nuns run bald through Vatican halls, pregnant, pleading Immaculate Conception», nonner som løper uten slør gjennom gangene i Vatikanet, gravide, hevder uplettet unnfangelse. Og til sist, «everybody's wrecked on Main Street from drinking unholy blood», alle er skipsbrudne på Main Street fra å drikke uhellig blod.

Det andre verset er om «pure American brother», «Jimmy the Saint», en ekte amerikansk bror, helgenen Jimmy, kanskje den samme personen som nevnes i første vers, «ragamuffin gunner»? Dette er også begynnelsen på Springsteens faste referanser og tematikk til biler (sammen med sangen «The Angel» på samme album), som den amerikanske bror «races Sundays in Jersey in a Chevy stock Super Eight», raser rundt i Jersey på søndagene i sin Chevy, og «leans on the hood telling racing stories», lener seg over panseret for å fortelle historier om motorkappløp. Til sist havner Jimmy the Saint i en form for bilulykke, beskrevet som å kjøre «headfirst into a hurricane», hodestups inn i en orkan, og antagelig dør ettersom «there was nothing left but some blood where the body fell», det var ingenting igjen, unntatt noe blod der hvor kroppen falt.

Det tredje verset omhandler en rekke mennesker på byens gater, antagelig New York. De omfatter «Eighth Avenue sailors in satin shirts», sjøfolk fra Eighth Avenue i satengskjorter, «some storefront incarnation of Maria», som en inkarnasjon i butikkvinduene av Maria, «Bronx's best apostle», den beste apostel i The Bronx, «the cops», politifolk, «the whiz-bang gang», de fresende-krasj-gjengen, og «some kid», en guttunge, som ble skutt i en påfølgende pistolskyting og holder på seg på «his leg, screaming something in Spanish», foten sin, skriker noe på spansk.

## Referanser


## Eksterne lenker
* Lyrics, sangtekst og detaljert info for ulike versjoner på SpringsteenLyrics.com